U Rijeci, 20. rujna 2022.

Zavod za medicinsku kemiju, biokemiju i kliničku kemiju objavljuje:

**NATJEČAJ**

za izbor demonstratora za akademsku godinu 2022./2023. godinu. Prijave za natječaj primaju se od 20.9.2022. do 26.9.2022. godine na e-mail adresu: suncica.buljevic@uniri.hr (predmet: ZA NATJEČAJ).

Molim dosadašnje demonstratore i one koji to žele postati da predaju svoje prijave. Ujedno se zahvaljem svima koji su u svojstvu demonstratora sudjelovali u nastavnom procesu te pored stjecanja osobnog iskustva pomogli u izvođenju nastave i edukaciji mlađih kolega.

U prijavi navedite slijedeće podatke:

Ime i prezime, e-mail adresu, broj telefona, studij i godinu studija na Medicinskom fakultetu. Također navedite studij i kolegij za koji se prijavljujete te ocjenu iz kolegija za koji se prijavljujete za demonstratora.

Obavijest o izboru dobit ćete povratno na e-mail do 30.09.2022., a prvi sastanak održat će se početkom akademske godine.

Zahvaljujem unaprijed na vašem odazivu i veselim se našoj budućoj suradnji.

S poštovanjem,

prof.dr.sc. Robert Domitrović